বিরামহীন গান। 
দিনভর স্টুডিওর সাউন্ডপ্রুফ ঘরে বসে সুর তোলা। গিটারের গুনগুন। নাওয়া-খাওয়া ভুলে শুধুই সাত সুরের সাধনা।
ঘাড়ের উপর নিঃশ্বাস ফেলছে ডেডলাইন। সাধ্যের চেয়েও বেশি কমিটমেন্টস।
এই নিয়েই কাটছিল প্রীতমের এতগুলো বছর। প্রায় সময়ই দিতে পারেননি পরিবারকে। কোথা দিয়ে বয়ে গিয়েছে সময়। বড় হয়ে উঠেছে ছেলেরা...
আরও আছে। ঘরের দেওয়ালে, শোকেসে সারি সারি অ্যাওয়ার্ডস। স্মৃতিফলক।

অমিতাভ ভট্টাচার্যর সঙ্গে প্রীতম, পুরস্কার হাতে।    ফোটো:ফেসবুক সৌজন্যে
এবার প্রীতম বদলে যাচ্ছেন। শেষ হয়েছে তাঁর বহুদিনের স্বপ্ন, সেরা মিউজিক্যাল ‘জগ্গা জাসুস’। ‘জব হ্যারি মেট সেজল’ রিলিজের পর টানা দেড় বছর আর কোনও নতুন কাজে হাত দেবেন না প্রীতম। বলিউডের ঝাঁ-চকচকে জীবন থেকে দূরে, একেবারে নিজের মতো করে পরিবারের সঙ্গে সময় কাটাতে চান তিনি। বলিউডের ঘোড়দৌড় থেকে আলাদা হয়ে নিজের ব্যক্তিগত সম্পর্ক আর বন্ধনকে আরও একটু ঝালিয়ে নিতে চান। 
জীবনে কোনও সময়ে গিয়ে যেন আফশোস না হয় যে, নাম-যশ-খ্যাতির মোহ তাঁকে ভুলিয়ে রেখেছিল প্রিয়জনদের থেকে।
সোশ্যাল নেটওয়র্কিং সাইটে প্রীতম বিশদে জানিয়েছেন তাঁর ভক্তদের। আর তখনই প্রীতমের ডিসিশনকে স্যালুট জানালেন স্বয়ং কিং খান। দেখুন কী লিখলেন শাহরুখ।